JayJayThrowThrow/commonwealth-wiki-mix huggingface dataset:
खाटूश्यामजी

खाटू श्याम जी मंदिर भारत के राजस्थान राज्य के सीकर जिले के खाटू गांव में स्थित एक प्रसिद्ध हिंदू मंदिर है। यह मंदिर महाभारत के एक महत्वपूर्ण पात्र बर्बरीक को समर्पित है, जिन्हें भगवान कृष्ण द्वारा कलियुग में श्याम नाम से पूजे जाने का वरदान प्राप्त था।

अंगूठाकार|चुलकाना धाम, पानीपत (माना जाता है कि यहीं बर्बरीक ने श्री कृष्ण को शीश दान किया था)
इतिहास

स्थानीय मान्यता के अनुसार, बर्बरीक ने युद्ध में भाग लेने से पहले स्वेच्छा से अपना शीश भगवान श्रीकृष्ण को अर्पित कर दिया था। कहा जाता है कि उनका शीश वर्तमान राजस्थान के खाटू गांव में प्रकट हुआ, जहाँ एक गाय प्रतिदिन एक विशेष स्थान पर दूध गिराती थी। खुदाई के दौरान प्राप्त हुए इस शीश को एक ब्राह्मण को सौंपा गया। मान्यता है कि बाद में खाटू के तत्कालीन शासक को स्वप्न में मंदिर निर्माण कर शीश की स्थापना का निर्देश मिला।

मूल मंदिर का निर्माण 1027 ईस्वी में राजा रूप सिंह चौहान और उनकी पत्नी नर्मदा कँवर द्वारा करवाया गया माना जाता है। 1720 ईस्वी में, ठाकुर के दीवान अभय सिंह ने मंदिर का जीर्णोद्धार करवाया।
धार्मिक महत्त्व

खाटू श्याम जी को हिंदू धर्म में विशेष रूप से राजस्थान और हरियाणा में महत्वपूर्ण देवता के रूप में पूजा जाता है। उन्हें अक्सर "श्याम बाबा", "हारे का सहारा", और "कलियुग का अवतार" जैसे नामों से संबोधित किया जाता है। बड़ी संख्या में भक्त उनकी पूजा करते हैं और उनसे आशीर्वाद प्राप्त करने के लिए मंदिर आते हैं।
मेले और उत्सव

खाटू श्याम जी मंदिर में प्रतिवर्ष फाल्गुन मास की एकादशी को एक बड़ा मेला आयोजित होता है, जिसमें दूर-दूर से लाखों श्रद्धालु एकत्रित होते हैं। इसके अतिरिक्त, जन्माष्टमी, ग्यारस, और दीपावली जैसे महत्वपूर्ण हिंदू त्योहार भी मंदिर में मनाए जाते हैं।

खाटू श्याम बाबा का जन्मोत्सव देवउठनी एकादशी को मनाया जाता है, जिसे भक्त उनके प्राकट्य दिवस के रूप में मनाते हैं।
सूरजगढ़ का श्याम ध्वज

खाटू श्याम मंदिर के शिखर पर फहराया जाने वाला ध्वज, जिसे निशान भी कहा जाता है, का विशेष धार्मिक महत्व है। यह ध्वज प्रतिवर्ष राजस्थान के झुंझुनू जिले के सूरजगढ़ कस्बे से लाया जाता है। सफेद कपड़े पर नीले घोड़े की आकृति वाला यह ध्वज सूरजगढ़ के एक प्राचीन मंदिर में तैयार किया जाता है और फाल्गुन मास के लक्खी मेले के दौरान खाटूधाम लाकर मंदिर के शिखर पर स्थापित किया जाता है।
पहुँच मार्ग

खाटू श्याम जी मंदिर जयपुर से लगभग 80 किलोमीटर की दूरी पर स्थित है। नजदीकी रेलवे स्टेशन रींगस है, जो खाटू से लगभग 17 किलोमीटर दूर है। रींगस से खाटू के लिए बस, टैक्सी और अन्य स्थानीय परिवहन के साधन आसानी से उपलब्ध हैं।
श्री श्याम मंदिर कमेटी (रजि.)

श्री श्याम मंदिर कमेटी (रजि.), खाटूश्यामजी मंदिर के प्रबंधन और व्यवस्थापन के लिए जिम्मेदार एक पंजीकृत संस्था है। यह कमेटी मंदिर की दैनिक गतिविधियों, मेले और उत्सवों के आयोजन, और श्रद्धालुओं के लिए सुविधाओं के रखरखाव का कार्य करती है। समय-समय पर कमेटी के चुनाव होते हैं, और वर्तमान में श्री पृथ्वी सिंह चौहान अध्यक्ष हैं, श्री मानवेन्द्र सिंह चौहान मंत्री हैं, और श्री कालू सिंह चौहान कोषाध्यक्ष के पद पर कार्यरत हैं।
इन्हें भी देखें

* सालासर बालाजी
* जीण माता
* रानी सती मन्दिर
सन्दर्भ

श्रेणी:महाभारत
श्रेणी:राजस्थान में हिन्दू मन्दिर
श्रेणी:कृष्ण मन्दिर
जनकपुरधाम

हिन्दुओं के प्राचीन धर्मग्रंथ रामायण के अनुसार रामायण की मुख्य पात्रा सीता का जन्म प्राचीन मिथिला की इसी नगरी में हुआ था।
ग्रन्थों के अनुसार प्राचीन मिथिला की राजधानी जनकपुरधाम ही थी। जनकपुरधाम नेपालमें स्थित है। जनकपुरधाम महत्वपूर्ण कुन्ड एवं सागरों के लिए प्रख्यात है।
* जनकपुरधाम की प्रसिद्ध मन्दिर : जानकी मन्दिर, राम मन्दिर, संकटमोचन (हनुमान) मन्दिर, कुपेश्वरनाथ मन्दिर, कपिलेश्वरनाथ मन्दिर, विवाह मण्डप और अन्य छोटे बडे मन्दिर
* प्रमुख धर्मशाला : गोपाल धर्मशाला

* प्रमुख कुन्ड : धनुष सागर, गंगा सागर, अंगराज सर, मुरली सर, रत्न सागर, अग्नि कुण्ड, पापधौत सागर

श्रेणी:नेपाल
श्रेणी:हिन्दू धर्म
सुनील गावस्कर

सुनील गावस्कर भारत के क्रिकेट के पूर्व-खिलाड़ी हैं। सुनील गावस्कर वर्तमान युग में क्रिकेट के महान बल्लेबाजों में गिने जाते हैं। इन्होंने बल्लेबाजी से संबंधित कई कीर्तिमान स्थापित किए। इनका जन्म 10 जुलाई 1949 को मुम्बई (महाराष्ट्र) में हुआ था। गावस्कर टेस्ट क्रिकेट में केवल छह बल्लेबाजों में से एक थे, जिनका बल्लेबाजी औसत 50 से अधिक था, जब उन्होंने अंतरराष्ट्रीय क्रिकेट खेला था, और टेस्ट क्रिकेट में पदार्पण के बाद से उनका बल्लेबाजी औसत 50 से नीचे कभी नहीं गिरा।
व्यक्तिगत जीवन

उनकी पत्नी का नाम मार्शनील है। इनके पुत्र रोहन गावस्कर भी भारतीय क्रिकेट टीम में खेल चुके हैं।
बल्लेबाज़ी कीर्तिमान

इन्होंने बल्लेबाज़ी से संबंधित कई कीर्तिमान स्थापित किए। गावस्कर ने (अपने समय काल में) विश्व क्रिकेट में 3 बार, एक वर्ष में एक हज़ार रन, सर्वाधिक शतक (34), सर्वाधिक रन (नौ हज़ार से अधिक), सर्वाधिक शतकीय भागेदारियाँ एवं प्रथम श्रृंखला में सर्वाधिक रन बनाने वाले एकमात्र बल्लेबाज थे। 'सनी' गावस्कर की हर पारी एवं रन ऐतिहासिक होते हैं। उन्होंने भारतीय टीम का कुशल नेतृत्व किया और कई महत्त्वपूर्ण विजयें प्राप्त कीं, जिनमें 'एशिया कप' एवं 'बेसन एंण्ड हेजेस विश्वकप' (BENSON & HAZES WORLD CUP) प्रमुख है।
'क्रिकेट के आभूषण' कहे जाने वाले गावस्कर ने एक दिवसीय मैचों में भी अपनी टीम के लिए ठोस आधार प्रस्तुत किया है। वे 100 कैचों का कीर्तिमान भी इंग्लैंड में बना चुके हैं। 1986 में उनके खेल जीवन का उत्तरार्द्ध होने के बाद भी उनके खेल में और निखार आया। अपने कॉलेज की ओर से क्रिकेट खेलते समय भी वे सबसे सफल बल्लेबाज माने जाते थे। 1971 में उन्हें टैस्ट टीम के वेस्टइंडीज दौरे के लिए चुना गया था। सनी को विश्व का सर्वोपरी खिलाड़ी माना जाता है।
पुरस्कार

इन्हें १९८० में भारत सरकार द्वारा खेल जगत के क्षेत्र में पद्म भूषण से सम्मानित किया गया था। भारत में सुनील गावस्कर को 1975 में 'अर्जुन पुरस्कार' प्राप्त हुआ। इसके अतिरिक्त कई देशों में उन्हें सम्मानित किया जा चुका है। 1980 में ही वे 'विस्डेन' भी प्राप्त कर चुके हैं।
महत्त्वपूर्ण पुस्तकें

गावस्कर ने क्रिकेट से सम्बन्धित कई महत्त्वपूर्ण पुस्तकें भी लिखी हैं। जिनमें सनी डेज, आइडल्स, रंस एण्ड रूइंस तथा वन डे वंडर्स काफ़ी लोकप्रिय हुई हैं। आकर्षक व्यक्तित्व के स्वामी सुनील गावस्कर एक फ़िल्म में भी अभिनय कर चुके हैं।
इन्हें भी देखें

* सुनील गावस्कर के अन्तरराष्ट्रीय क्रिकेट शतकों की सूची
सन्दर्भ

श्रेणी:भारतीय क्रिकेट खिलाड़ी
श्रेणी:१९८० पद्म भूषण
श्रेणी:1949 में जन्मे लोग
श्रेणी:बल्लेबाज
श्रेणी:भारतीय बल्लेबाज़
श्रेणी:भारतीय क्रिकेट कप्तान
श्रेणी:भारतीय टेस्ट क्रिकेट खिलाड़ी
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:अर्जुन पुरस्कार के प्राप्तकर्ता
जीरा

जीरा (वानस्पतिक नाम:क्यूमिनम सायमिनम) ऍपियेशी परिवार का एक पुष्पीय पौधा है। यह पूर्वी भूमध्य सागर से लेकर भारत तक के क्षेत्र का देशज है। इसके प्रत्येक फल में स्थित एक बीज वाले बीजों को सुखाकर बहुत से खानपान व्यंजनों में साबुत या पिसा हुआ मसाले के रूप में प्रयोग किया जाता है। यह दिखने में सौंफ की तरह होता है। संस्कृत में इसे जीरक कहा जाता है, जिसका अर्थ है, अन्न के जीर्ण होने में (पचने में) सहायता करने वाला।
नामकरण

जीरा संस्कृत भाषा के "जीरक" से आता है, अर्थात जो पचनक्रिया में सहाय करता है। इसका सजातीय और समानार्थी शब्द ज़ीरा फ़ारसी से आया हुआ है और उर्दू में ईस्तेमाल होता है। अंग्रेज़ी में "क्युमिन" शब्द की उत्पत्ति पुरातन अंग्रेज़ी के शब्द सायमैन या लैटिन भाषा के शब्द क्युमिनम, से हुई है। यह शब्द मूलतः यूनानी भाषा के κύμινον (kuminon), के लातिनीकरण से बना है। इसका साथ यहूदी भाषा के כמון (कॅम्मन) एवं अरबी भाषा के كمون (कैम्मन) ने दिया है। इस शब्द के रूप का समर्थन कई प्राचीन भाषाओं के शब्द हैं, जैसे अक्कैडियाई भाषा में कमूनु,, सुमेरियाई भाषा में गैमुन। माईसेनियाइ यूनानी भाषा का शब्द κύμινον (क्युमिनॉ) इसका प्राचीनतम उदाहरण है।
वर्णन

जीरा इसी नाम (जैविक नाम: क्युमिनम सायमिनम) के जैविक पौधे के बीज को कहा जाता है। यह पौधा पार्स्ले परिवार का सदस्य है। इसका पौधा की ऊंछाइ तक बढ़ता है और इसके फ़लों को हाथ से ही तोड़ा जाता है। यह वार्षिक फ़सल वाला मुलायम एवं चिकनी त्वचा वाला हर्बेशियस पौधा है। इसके तने में कई शाखाएं होती हैं एवं पौधा २०-३० सेंमी ऊंचा होता है। प्रत्येक शाखा की २-३ उपशाखाएं होती हैं एवं सभी शाखाएं समान ऊंचाई लेती हैं जिनसे ये छतरीनुमा आकार ले लेता है इसका तना गहरे हरे रंग का सलेटी आभा लिये हुए होता है। इन पर ५-१० सेंमी की धागे जैसे आकार की मुलायम पत्तियां होती हैं। इनके आगे श्वेत या हल्के गुलाबी वर्ण के छोटे-छोटे पुष्प अम्बेल आकार के होते हैं। प्रत्येक अम्बेल में ५-७ अम्ब्लेट होती हैं।
चित्र दीर्घा


File:Cumin seeds(গোটা জিরা).JPG|जीरे के बीज
चित्र:Sa cumin.jpg|बीजों का आवर्धित चित्र

सन्दर्भ
इन्हें भी देखें

*शाहजीरा
बाहरी कड़ियाँ

*जीरे की आरगैनिक खेती
*जीरे की उन्नत खेती


श्रेणी:मसाले
हिन्द-ईरानी भाषाएँ

हिन्द ईरानी शाखा हिन्द-यूरोपीय भाषा-परिवार की एक शाखा है। ये सातम वर्ग के अन्दर आती है। इसकी दो उपशाखाएँ हैं :

* हिन्द आर्य उपशाखा : भाषाएँ जैसे हिन्दी, उर्दू, पंजाबी, रोमानी, मराठी, कश्मीरी, आदि।
* ईरानी उपशाखा : इस उपशाखा की प्राचीनतम भाषाएँ हैं अवस्ताई (पारसियों की धर्मभाषा) और प्राचीन फ़ारसी। इनसे जन्मी भाषाएँ हैं फ़ारसी, बलोची, दरी, पश्तो, कुर्दी इत्यादि।
इस परिवार में सभी भाषाओं के सामान्य पूर्वज को प्रोटो-इंडो-ईरानी कहा जाता है - जिसे सामान्य आर्य भी कहा जाता है - जो लगभग तीसरी सहस्राब्दी ईसा पूर्व में बोली जाती थी। आधुनिक इंडो-ईरानी भाषाओं की तीन शाखाएं हिन्द-आर्य(इंडो-आर्यन), ईरानी और नूरिस्तानी हैं। एक चौथी स्वतंत्र शाखा, डार्डिक, को पहले रखा गया था, लेकिन हाल ही में सामान्य स्थानों में छात्रवृत्ति भारतीय-आर्यन शाखा के पुरातन सदस्यों के रूप में डार्डिक भाषाओं को स्थापित करती है।
सन्दर्भ

श्रेणी:हिन्द-ईरानी भाषाएँ
श्रेणी:भाषा
श्रेणी:हिन्द-ईरानी भाषाएँ
अरबी भाषा

अरबी भाषा (اَللُّغَةُ الْعَرَبِيَّة) सामी भाषा परिवार की एक भाषा है। ये हिन्द यूरोपीय परिवार की भाषाओं से मुख़्तलिफ़ है, यहाँ तक कि फ़ारसी से भी। ये इब्रानी भाषा से सम्बन्धित है। अरबी इस्लामी धर्म की धर्मभाषा है, जिसमें क़ुरान लिखी गयी है।
देश

अरब कई देशों की राजभाषा है, जैसे सउदी अरब, लेबनान, सीरिया, यमन, मिस्र, जॉर्डन, इराक़, अल्जीरिया, लीबिया, सूडान, क़तर, ट्यूनिशिया, मोरक्को, माली इत्यादि। दुनिया की सारी भाषाए
लिपि

अरबी भाषा को अरबी लिपि में लिखा जाता है। ये दाएँ से बाएँ लिखी जाती है। इसकी कई ध्वनियाँ उर्दू की ध्वनियों से अलग हैं। हर एक स्वर या व्यंजन के लिये (जो अरबी भाषा में प्रयुक्त होता है)
इतिहास
इन्हें भी देखें

* अरबी साहित्य
बाहरी कड़ियाँ

* अरबी-हिन्दी कोश (केन्द्रीय हिन्दी निदेशालय)


श्रेणी:सामी भाषाएँ
श्रेणी:विश्व की प्रमुख भाषाएं
श्रेणी:अरबी भाषा
भारतीय विधि

भारतीय कानून, ब्रितानी कानून पर आधारित है। अंग्रेज़ो ने इसे पहली बार अपने शासनकाल के दौरान लागू किया। अंग्रेज़ो द्वारा लागू किये कई अधिनियम (acts) और अध्यादेश (ordinances) आज भी प्रभावशील हैं।

भारतीय संविधान के लेखन के दौरान इसमें आयरलैंड, संयुक्त राज्य अमेरीका, ब्रिटेन और फ्रांस के कानूनों को समाहित (synthesize) किया गया था। भारतीय कानून, संयुक्त राष्ट्र के मानवाधिकार और वातावरण संम्बधी दिशानिर्देशों के अनुरूप है। इसमें कुछ अंतरराष्ट्रीय कानूनों, जैसे बौधिक अधिकारों आदि, को भारत में लागू किया गया है।

भारतीय नागरिक कानून (Indian Civil Law) एक जटिल कानून है जिसमें प्रत्येक धर्म-विशेष के अपने कानून हैं। अधिकांश राज्यों में विवाह और तलाक के लिए पंजीकरण आवश्यक नहीं है। हिंदू, मुसलमान, ईसाई, सिक्ख व अन्य धर्मों के अपने कानून हैं। इसका अकेला अपवाद गोवा राज्य है जहां पुर्तगाली समान नागरिक संहिता प्रभावी है और सभी धर्मों के लिए विवाह, तलाक और (बच्चा) गोद लेने सम्बंधी एक जैसे कानून हैं
इन्हें भी देखें

*भारतीय संविधान
*भारतीय न्यायपालिका
*भारतीय दण्ड संहिता
*भारतीय दण्ड प्रक्रिया संहिता
*भारतीय साक्ष्य अधिनियम, 1872
*भारत में मानवाधिकार
*समान नागरिक संहिता
*भारतीय श्रम कानून
*भारतीय नागरिकता
*भारतीय विधि आयोग
बाहरी कड़ियाँ

श्रेणी:राजनीति
श्रेणी:समाजशास्त्र
श्रेणी:भारतीय विधि
वॉशिंगटन राज्य

thumb|वाशिंगटन की स्थिति

वाशिंगटन () संयुक्त राज्य अमेरिका का सबसे उत्तर-पश्चीमीय राज्य है। इसके उत्तर में कनाडा, पूर्व में इडाहो और दक्षिण में औरिगन है। वाशिंगटन राज्य का निर्माण ओरिगन संधि के तहत १८४६ में ब्रिटेन द्वारा दिए गए क्षेत्र के पश्चिमी भाग में हुआ था। यह ४२वें राज्य के रूप में १८८९ में संघ में भर्ती कराया गया था। इसका नाम संयुक्त राज्य अमेरिका के पहले राष्ट्रपति जॉर्ज वॉशिंगटन के नाम पर रखा गया है।

वॉशिंगटन 18वां सबसे बड़ा अमेरिकी राज्य है। 2016 में इसकी जनसंख्या 72,88,000 अनुमानित की गई है। जिससे इसका इस मामले 25वां स्थान हुआ। ओलंपिया राज्य की राजधानी और सबसे बड़ा शहर सिएटल है। राज्य सबसे विकसित राज्यों में से एक है। वॉशिंगटन में विनिर्माण उद्योगों में विमान और मिसाइल, जहाज निर्माण और अन्य परिवहन उपकरण, लकड़ी, खाद्य प्रसंस्करण, धातु और धातु उत्पाद, रसायन और मशीनरी शामिल हैं।


श्रेणी:संयुक्त राज्य अमेरिका के राज्य
प्रधानमन्त्री

प्रधानमंत्री एक राजनैतिक पद होता है, जिसके पदाधिकारी पर सरकार की कार्यकारिणी का संचालन करने का भार होता है। सामान्यतः, प्रधानमंत्री अपने देश की संसद का सदस्य भी होता है।

भारत में प्रधानमन्त्री या अन्य कोई मन्त्री छः माह तक बिना संसद सदस्य रहते हुए भी पद पर बने रह सकते हैं लेकिन उन्हे छः महीने के अन्दर संसद के किसी भी सदन का सदस्य बनना पडेगा। अगर प्रधानमन्त्री या मन्त्री इस अवधि में संसद के सदस्य बनने में विफल रहते हैं तो उन्हे त्यागपत्र देना पडेगा। लेकिन इसका यह अर्थ कदापि नहीं कि हर बार छ: माह के लिए आप सदन के सदस्य न रहते हुए भी मन्त्री पद पर आसीन रहे। इस सम्बन्ध में उच्चतम न्यालय का निर्णय अत्यन्त महत्वपूर्ण है।
प्रधानमंत्री की शक्तियां एवं कार्य

वर्तमान (सन् २०२२) भारतीय प्रधानमंत्री नरेन्द्र मोदी व्यक्तिगत तौर पर भारत के 15वें प्रधानमन्त्री हैं। भारतीय संविधान का अनुच्छेद 75 केवल इतना कहता है कि भारत का एक प्रधानमंत्री होगा जिसकी नियुक्ति राष्ट्रपति करेगा। प्रधानमंत्री, मंत्री परिषद का नेता होता है। हेमंत सिंह के अनुसार राष्ट्रपति केवल नाममात्र का शासक होता है राष्ट्रपति से ज्यादा अधिकार प्रधानमंत्री के पास होते है जबकि प्रमुख कार्यकारी शक्तियां प्रधानमंत्री में निहित होती हैं।

* मंत्री नियुक्त करने हेतु अपने दल के सदस्यों के नाम राष्ट्रपति को सुझाता है।
* राष्ट्रपति उन लोगों को मंत्री बनाता है जिनके नामों की सिफारिस प्रधानमंत्री करता है।
* यह निश्चित करता है कि किस मंत्री को कौन सा विभाग दिया जायेगा और वह उनको आवंटित विभाग में फेरबदल भी कर सकता है।
* वह मंत्री परिषद् की बैठक की अध्यक्षता भी करता है और अपनी मर्जी के हिसाब से निर्णय बदल भी सकता है।
* किसी मंत्री को त्यागपत्र देने या उसे बर्खास्त करने की सलाह राष्ट्रपति को दे सकता है।
* वह सभी मंत्रियों की गतिविधियों को नियंत्रित और निर्देशित भी करता है।
* वह अपने पद से त्यागपत्र देकर पूरे मंत्रिमंडल को बर्खास्त करने की सलाह भी राष्ट्रपति को दे सकता है। अर्थात् वह राष्ट्रपति को लोकसभा भंग कर नये सिरे से चुनाव करवाने की सलाह भी दे सकता।
सन्दर्भ


इन्हें भी देखें

* राष्ट्रपति
* चांसलर
* भारत का प्रधानमंत्री
बाहरी कड़ियाँ

* भारत का हो
*भारत के प्रधानमंत्री के बारे में यह जरूर जान लें

श्रेणी:राजनीति
श्रेणी:समाजशास्त्र
जावास्क्रिप्ट

जावास्क्रिप्ट, संक्षेप में जेएस, एचटीएमएल और सीएसएस के साथ, वर्ल्ड वाइड वेब की एक मुख्य भाषा है। 2022 तक, 98% वेबसाइट क्लाइंट साइट में जावास्क्रिप्ट का इस्तेमाल करती है। ज़्यादातर ब्राउज़र में यूज़र के तरफ से कोड चालू करने के लिए कोई जावास्क्रिप्ट इंजन है।
प्रमुख विशेषताएं

* जाल पृष्ठों के गत्यात्मक (dynamic) बनाने में उपयोगी
* क्लाएंट साइड में (प्रयोक्ता के कम्प्यूटर पर) चलती है।
* यह एक इन्टरप्रिटेड भाषा है।
* आब्जेक्ट ओरिएन्टेड भाषा है।
* इसमें प्रथम श्रेणी के फंशन हैं।
* जावास्क्रिप्ट का सिन्टैक्स, सी के सिन्टैक्स से प्रभावित है।
* जावास्क्रिप्ट का वास्तविक नाम "ECMAScript" है।

यद्यपि इसके नाम में जावा शब्द आया हुआ है, तथापि इसका जावा नामक प्रोग्रामन भाषा से कोई सम्बन्ध नही है। हाँ, जावा तथा जावास्क्रिप्ट दोनो का सिन्टैक्स, सी के सिन्टैक्स से प्रभावित है। जावास्क्रिप्ट की डिजाइन के मुख्य सिद्धान्त सेल्फ (Self) नामक प्रोग्रामिंग भाषा से लिये गये हैं।
जावास्क्रिप्ट के विभिन्न उपयोग

* जावास्क्रिप्ट, एचटीएमएल डिजाइनरों के लिये प्रोग्रामिंग की सुविधा प्रदान करती है।

* जावास्क्रिप्ट, एचटीएमएल पृष्ठों में गतिशील टेक्स्ट (dynamic text) डालने की सुविधा देती है।

उदाहरणः

document.write("" + name + "")

उपरोक्त जावास्क्रिप्ट स्टेटमेन्ट, किसी HTML पेज में चर-पाठ (variable text) लिखने के लिये प्रयोग किया जा सकता है।

* जावास्क्रिप्ट, घटनाओं (events) के अनुसार वांछित प्रतिक्रिया करने के लिये उपयोग की जाती है। उदाहरण के लिये किसी एचटीएमएल पेज के किसी बटन पर क्लिक करने पर कोई पूर्व-निर्धारित कार्य करने के लिये।

* जावास्क्रिप्ट, elements को पढ़ या लिख सकती है। इसका अर्थ यह हुआ कि किसी HTML पेज के किसी अवयव के बारे में जानकारी प्राप्त करके उसे बदला या हटाया जा सकता है। इस तरह उस पेज को परिवर्तित कर सकते हैं।

* जावास्क्रिप्ट, आंकड़ों की जाँच-परख कर सकती है। किसी फार्म के प्रयोक्ता द्वारा उस फार्म में भरे गये आंकडों को पहले जाँच लेने के बाद सर्वर के पास भेजने से सुविधा हो जाती है। इससे सर्वर का समय बचता है और प्रयोक्ता को भी त्रुटियों की जानकारी जल्दी हो जाती है।

* जावास्क्रिप्ट, किसी पेज पर आये आगन्तुक () के ब्राउजर के बारे में जानकारी प्राप्त कर सकती है। इसका उपयोग करके उस ब्राउजर के अनुकूल समुचित व्यवहार कर सकती है ताकि वह पेज सभी ब्राउजरों में ठीक से दिखाया जा सके।

* जावास्क्रिप्ट का प्रयोग कुक्की (cookies) के निर्माण में किया जा सकता है।
जावास्क्रिप्ट के अवयव

ऑब्जेक्ट

जावास्क्रिप्ट में हर चीज या तो मूल मान (primitive value) होता है या ऑब्जेक्ट।
जावास्क्रिप्ट का डॉक्युमेन्ट ऑब्जेक्ट मॉडल (DOM)
जाल पृष्ठों के निर्माण में जावास्क्रिप्ट

जावास्क्रिप्ट का मुख्य उपयोग ऐसे फंशन लिखने में होता है जो HTML पेजों में अन्तर्निहित (embedded) होते हैं। नीचे एक उदाहरण दिया गया है जो दर्शाता है कि HTML में जावास्क्रिप्ट किस प्रकार समाहित (include) करते हैं।


simple page


document.write('Hello World!');


Your browser does not support JavaScript.




बाहरी कड़ियाँ

* Javascript क्या है? यह HTML और CSS से कैसे अलग है?
* जावास्क्रिप्ट ट्यूटोरिअल
* Mozilla's Official Documentation on JavaScript
* References for Core JavaScript versions: 1.5
* New in JavaScript: 1.7, 1.6
* JAVASCRIPT TOOLBOX: 25+ Tools & Tutorials For JavaScript
* Javascript in Ten Minutes
* 100 Best JavaScript Resources

श्रेणी:जावा
श्रेणी:सॉफ्टवेयर
श्रेणी:जावा
श्रेणी:सॉफ्टवेयर
श्रेणी:प्रोग्रामिंग भाषा

Top 10 programming languages in 2025 Invozone ()
प्राचीन रोम में धर्म

thumb|२००px| यूपीतेर- आकाश के देवता
रोमन धर्म प्राचीन रोम नगर और इटली देश का सबसे मुख्य और राजधर्म था। रोमन धर्म सामी धर्म बिलकुल नहीं था। वो एक भारोपीय (हिन्द-यूरोपीय) धर्म था। ये एक मूर्तिपूजक और बहुदेवतावादी धर्म था। इसमें एक अदृश्य ईश्वर की अवधारणा नहीं थी। ईसाई धर्म के राजधर्म बनने के बाद ईसाइयों ने इसपर प्रतिबंध लगा दिया। इसके बाद ये लुप्त हो गया। इस धर्म के कई देवताओं के सम्तुल्य देवता प्राचीन यूनानी धर्म में, जर्मनिक धर्म और फ़ारसी धर्म में मिलते हैं। मूर्तिपूजा और बहुदेववाद इसकी मुख्य विशेषताएं है !
देवता

इस धर्म में कई देवता थे: जुपिटर (देवराज), बैक्कस, अपोलो, क्यूपिड, मार्स, मरक्युरी, प्लूटो, सैटर्न, वुल्कन, नेप्चून, मिथ्रास (मित्र), इत्यादि। रोमन देवताओं में बाद के रोमन सम्राट भी शामिल थे।
देवियाँ

प्रमुख देवियाँ थीं जूनो, मिनर्वा, सिरीस, फ़्लोरा, फ़ोर्तूना, डायना, वीनस, इत्यादि।
पूजा

पूजा मुख्यतः पशुबलि द्वारा होती थी (गाय, सांड, सूअर, भेड़, आदि)। इस धर्म में कुछ ख़ास आध्यात्मिकता नहीं थी।
इन्हें भी देखें
सन्दर्भ

श्रेणी:धर्म
श्रेणी:रोम के देवी-देवता
यूनानी धर्म

प्राचीन यूनानी धर्म (अथवा प्राचीन ग्रीक धर्म) प्राचीन यूनान (ग्रीस) देश का सबसे मुख्य- और राजधर्म था। ये एक मूर्तिपूजक और बहुदेवतावादी धर्म था। इसमें एक अदृश्य ईश्वर की अवधारणा नहीं थी। ईसाई धर्म के राजधर्म बनने के बाद ईसाइयों ने इसपर प्रतिबंध लगा दिया और इसके देवी-देवताओं को शैतान करार दिया। इसके बाद ये लुप्त हो गया।

ग्रीक पौराणिक कथाएं, उन प्राचीन यूनानियों, उनके देवताओं, नायकों, दुनिया की प्रकृति, अनुष्ठान प्रथाओं के महत्व के विषय में संबंधित मिथकों और किंवदंतियों का आधार हैं। वे प्राचीन ग्रीस में धर्म का एक हिस्सा थीं आधुनिक विद्वानों ने इन मिथकों का अध्ययन कर प्राचीन ग्रीस, इसकी सभ्यता की धार्मिक और राजनीतिक संस्थाओं पर प्रकाश डाला है और लाभ मिथक बनाने की प्रकृति को समझने का प्रयास किया है।

ग्रीक पौराणिक कथाएं कथा रूप मे भारी मात्रा में संग्रहीत हैं। इनका बड़ा संग्रह परोक्ष रूप मे फूलदानओं पर उकेरी कला कृतियों के रूप में, भित्तिचित्रों कि द्वारा दुनिया कि उत्पत्ति के विवरणओं, जीवन और देवताओं, देवी, नायकों, नायिकाओं और पौराणिक प्राणियों की एक विस्तृत विविधता के रोमांच की व्याख्या करने का प्रयास करतए है। इन कथनकों को शुरू में एक मौखिक काव्य परंपरा में फैलाया गया, आज ग्रीक मिथकों को ग्रीक साहित्य से मुख्य रूप से जाना जाता है।


Iliad और ओडिसी दो महाकाव्य, प्राचीनतम ज्ञात यूनानी साहित्यिक स्रोत, ट्रोजन युद्ध के आसपास की घटनाओं पर ध्यान केंद्रित हैं। होमर के समकालीन हेसियड, Theogony के आक्ख्यान दुनिया की उत्पत्ति, दिव्य शासकों व उनके उत्तराधिका्रियों के, मानव युगों के बारे में मानवीय संकट के भययोग्य उद्गम और बलि प्रथाओं केविषय मे जानकारी देते हैं। मिथक होमेर के भजनों में भी संरक्षित हैं, इस काल के काव्य खण्डों में, गेय कविताओं में, पांचवीं शताब्दी ई.पू. के हेलेनिस्टिक युग के विद्वानों और कवियों की रचनाओं में से, रोमन साम्राज्य के समय प्लूटार्क और Pausanias जैसे लेखकों द्वारा त्रासदियों की रचना की गई।

इस धर्म के कई देवताओं के सम्तुल्य देवता प्राचीन रोमन धर्म में मिलते हैं और कुछ हिन्दू धर्म में भी।

इस लेख में देवताओं के अंग्रेज़ी उच्चारण दिये गये हैं, मौलिक यूनानी नहीं।
देवता

इस धर्म में कई देवता थे : ज़्यूस (देवराज), डायोनाइसस, अपोलो, ईरोस, एरीस, हरमीस, हेडीस, क्रोनोस, हैफ़ीस्टस, पोसाइडन, इत्यादि। लगभग सभी देवी-देवताओं के रोमन धर्म में समकक्ष देवतागण मिल सकते हैं।
देवियाँ

प्रमुख देवियाँ थीं : हीरा, ऐफ़्रोडाइटी, अथीना, आर्टेमिस, डिमीटर, हेस्टिया, पर्सिफ़ोनी, इत्यादि।
पूजा

पूजा मुख्यतः पशुबलि द्वारा होती थी (गाय, सांड, सूअर, भेड़, बकरा आदि)। यूनानी लोगों ने देवताओं के लिये कई ख़ूबसूरत संगेमरमरी मंदिर बनाये थे।
ओलम्पिक्स

यूनानी पुरुष देवताओं के सम्मान में ओलम्पिक खेल हर साल आयोजित करते थे। वो मानते थे कि उनके देवतागण ओलम्पिक पर्वत पर रहते हैं। बारह प्रमुख ओलम्पियन देवतागण थे : ज़्यूस, डायोनाइसस, हीरा, पोसाइडन, हेडीस, ऐफ़्रोडाइटी, अथीना, हेस्टिया, अथीना, अपोलो, आर्टेमिस, एरीस, हैफ़ीस्टस और हरमीस (इनमें से बारह कौन हैं, इसमें अन्तर्विरोध था)।

श्रेणी:यूनानी धर्म
श्रेणी:धर्म
श्रेणी:यूनान के देवी-देवता
भगवान

भगवान् , विष्णु पुराण के पाँचवें अध्याय में ऋषि पराशर के अनुसार वह है जो ऐश्वर्य, धर्म, यश, श्री, ज्ञान तथा वैराग्य से युक्त है।
:ऐश्वर्यस्य समग्रस्य धर्मस्य यशसरिश्रयः । ज्ञानवैराग्ययोश्चैव षण्णां भग इतीरणा ॥ (विष्णु पु0 ६।५।७४)॥

भागवत पुराण के अनुसार जिसे तत्व का ज्ञानी कहते हैं, जो तत्व का ज्ञान देता है, उसे ब्रह्म, परमात्मा तथा भगवान् इत्यादि शब्दों से पुकारा जाता है।

:वदन्ति तत् तत्त्वविदः तत्त्वं यद्ज्ञानमद्वयम्। ब्रह्मेति परमात्मेति भगवानिति शब्द्यते॥ (श्रीमद्भागवत महापुराण १.२.११)॥
प्राप्ति

विष्णु पुराण के अनुसार भगवान् की प्राप्ति ज्ञान और कर्म के द्वारा की जा सकती है।
:तस्मात्तत्प्राप्तये यत्नः कर्तव्यः पण्डितैर्नरैः । तत्प्राप्तिहेतुर्ज्ञानं च कर्म चोक्तं महामुने॥ (विष्णु पु0 ६।५।७४)॥
साहित्य में उल्लेख

वेद

वेदों में भगवान् शब्द का उल्लेख नहीं है परंतु इसके पर्यायवाची ईश्वर, परमात्मा, ब्रह्म, रुद्र, विष्णु, अग्नि, इंद्र आदि का है।
ऋग्वेद

श्लोक १.१६४.४६:
:एकं सद्विप्रा बहुधा वदन्ति अग्निं यमं मातरिश्वानमाहुः॥
अर्थात, एक सच्चे विप्र को बहुत तरह से पुकारा जाता है जैसे अग्नि, यम, मातरिश्वा आदि।
अथर्ववेद

श्लोक १३.४.१६:
:यो विश्वेभिर्जगत्येकश्चरति प्रजानन॥
अर्थात, जो सबके बीच एकमात्र सर्वोच्च सत्ता के रूप में विचरण करता है।
पुराण

पुराणों में यह ईश्वर के नाम में उल्लिखित है।
उपनिषद

उपनिषदों में ब्रह्म के नाम से उल्लिखित है।
महाभारत

महाभारत व भगवद गीता में कृष्ण ने अर्जुन को दिए गए उपदेश में स्वयं को ‘भगवान’ कहा है।
:अहं सर्वस्य प्रभवो मत्तः सर्वं प्रवर्तते । इति मत्वा भजन्ते मां बुधा भावसमन्विताः ॥८॥
रामायण

वाल्मीकि रामायण में राम को भगवान कहा गया है।
मनुस्मृति

मनुस्मृति व याज्ञवल्क्य स्मृति में भगवान का उल्लेख और उनकी पूजा पद्धतियों का वर्णन है।
अगम और तंत्र शास्त्र

अगम और तंत्र शास्त्र में शिव और शक्ति की पूजा विधियों में भगवान् शब्द का वर्णन है।
अद्वैत वेदांत

अद्वैत वेदांत में शंकराचार्य जी ने भगवान को निर्गुण ब्रह्म कहा है, जो निराकार, अनंत और अपार है।
पात्र

भगवान् कहलाए जाने वाले पात्रों की सूची:
* राम
* कृष्ण
* बुद्ध
सन्दर्भ
परमेश्वर

परमेश्वर का शाब्दिक अर्थ 'परम ईश्वर' है। इसके अन्य पर्याय है ईश्वर, भगवान, खुदा, परमात्मा आदि! संसार में जितने भी आस्तिक व्यक्ति हैं उनकी मान्यता है कि संपूर्ण ब्रह्मांड की उत्पत्ति का मूल कारण परमेश्वर अर्थात ईश्वर है! ईश्वर की भिन्न-भिन्न मान्यताओं को लेकर विश्व में अनेक धर्म और संप्रदाय हैं! फिर भी ईश्वर को लेकर कुछ बातों में सारे संप्रदाय एकमत है और वो ये है, कि ईश्वर स्रष्टा( संसार का रचयिता), सर्वशक्तिमान, सर्वज्ञ, अमर और दयालु है! ईश्वर को लेकर बाकी अन्य मान्यताएं, जैसे उसके रूप और अन्य गुण सभी धर्म और संप्रदाय में भिन्न-भिन्न है! जहां एक तरफ नास्तिक व्यक्ति इसे एक कल्पना मात्र मानते हैं तो वही आस्तिक व्यक्ति, ईश्वर पर आस्था और भरोसा रखते हैं! अपनी मनोकामनाओं को पूर्ण एवं ईश्वर को प्रसन्न करने के लिए आस्तिक व्यक्ति ईश्वर-भक्ति करते हैं और भिन्न-भिन्न स्थानों की तीर्थ यात्रा करते हैं!
शैव सिद्धांत

अंगूठाकार|शिव|भगवान शिव परमेश्वर की परिपूर्णता में
शैव सम्प्रदाय, हिंदू धर्म के 4 मुख्य सम्प्रदाय में से एक है। हिंदू धर्म की अन्य मुख्य सम्प्रदाय: वैष्णव सम्प्रदाय, स्मार्त सम्प्रदाय व शाक्त सम्प्रदाय हैं। शैव सम्प्रदाय में भगवान शिव को सर्वोच्च इश्वर माना जाता है। शैव सिद्धांत, शैव सम्प्रदाय के 6 मुख्य विचारधारा विद्यालयों में से एक है। शैव सिद्धांत के अनुसार भगवान शिव की 3 परिपूर्णता या पहलु हैं। यह तीन परिपूर्णता:- परशिव, पराशक्ति एवं परमेश्वर हैं। परमेश्वर व पराशक्ति की परिपूर्णता में भगवान शिव का आकार होता है परन्तु परशिव की परिपूर्णता में भगवान शिव निराकार हैं। परमेश्वर की परिपूर्णता में वह मनुष्य के शरीर जैसा आकार लेते हैं जिसमें उनके हाथ में त्रिशूल, गले में सांप और हाथ आशीर्वाद की मुद्रा में होता है।

परमेश्वर की परिपूर्णता में शिव में यह पाँच रूप या शक्तियाँ होती हैं:

* ब्रह्मा, निर्माता
* विष्णु, पालक
* रुद्र, विनाशक
* महेश्वर, गोपन करने के इश्वर
* सदाशिव, प्रकट करने के इश्वर

परमेश्वर को शैव सिद्धांत में 'मूल आत्मा' भी कहा जाता है क्यों कि इस परिपूर्णता में भगवान शिव अपनी छवि और समानता में आत्माओं की रचना करते हैं और यह समस्त आत्माओं का प्रोटोटाइप है।
इन्हें भी देखें

* ईश्वर
* परशिव
* पराशक्ति
संदर्भ

श्रेणी:ईश्वर